钦定古今图书集成/方舆汇编/职方典/第1281卷 > 《茅阁记》前人
## 钦定古今图书集成/方舆汇编/职方典/第1281卷 > 《茅阁记》前人

乙己，平昌孟公镇湖南，将二岁矣。以威惠理戎旅，以
简易肃州县，刑政之下，则无挠人。故居方多闲，时与
宾客，尝欲因亭引望，以纾远怀。偶爱古木数株，重复
城上，遂作茅阁，荫其清阴。长风寥寥，入我轩槛，扇和
爽气，满于阁中。世传“衡阳，暑湿郁烝，休息于此，何为
不然。今天下之人，正苦大热，谁似茅阁，荫而庥之？”于
戏！贤人君子为苍生之庥荫不如是耶？诸公歌咏以
长之，俾《茅阁》之什得系嗣于《风雅》者矣。